ლოურენს კლეინი

ლოურენს რობერტ კლეინი (ინგლ. Lawrence Robert Klein; დ. 14 ეკენია, 1920 — ღ. 20 გჷმათუთა, 2013) — ამერიკალი ეკონომისტი, ნობელიშ პრემიაშ ლაურეატი ეკონომიკაშ დარგის 1980 წანას. გურაფულენდჷ კალიფორნიაშ უნივერსიტეტის (ბერკლი). უკულ გურაფა გაგინძორჷ მასაჩუსეტსიშ ტექნოლოგიაშ ინსტიტუტის, სოდეთ თხილუ ოდოქტორე დისერტაცია პოლ სამუელსონიშ ხემანჯღვერობათ. 1944-1947 წანეფს მუშენდჷ ჩიკაგოშ უნივერსიტეტიშ ეკონომიკური რკვიებეფიშ ცენტრის. 1948-1950 წანეფს მოღალენდჷ ეკონომიკური რკვიებეფიშ ერუანული ბიუროს. 1949-1954 წანეფს მუშენდჷ მიჩიგანიშ უნივერსიტეტის დო 1954-1958 წანეფს ოქსფორდიშ უნივერსიტეტის. 1958 წანაშე რდჷ პენსილვანიაშ უნივერსიტეტიშ პროფესორი. კლეინიშ ომენცარე ინტერესეფიშ სფერო რდჷ მაკროეკონომიკაშ მოდელეფი დო ეკონომეტრიკა.

ქოძირით თაშნეშე
 ნობელიშ პრემიაშ ლაურეატეფი ეკონომიკას

რესურსეფი ინტერნეტის
 ენციკლოპედია ბრიტანიკა
 ლოურენს კლეინი Nobelprize.org-ის

კატეგორია:ამერიკალეფი
კატეგორია:ამერიკალი ეკონომისტეფი
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ეკონომიკაშ დარგის